ভিজিট করুন ফ্যামিটি কোর্টে। জানবেন, আমাদের তরুণ ‎দম্পতিদের ‎হাঁড়ির খবর। ‎জানলে চমকে উঠবেন। ‎‎পরিসংখ্যান সংগ্রহ করলে আঁতকে ‎উঠবেন। আমাদের মধ্যে ‎‎সিঙ্গল মাদারের সংখ্যা কতো? তরুণ দম্পতিদের ‎মধ্যে ‎কয়টা ‎বাড়িতে শান্তি আছে? ‎তরুণ কেন, আমরা বয়স্কদের পরিবারে ‎সুখি সংসার কয়টা আছে? অবৈধ অর্থ এবং ‎‎বেনিফিট জালিয়াতি থেকে ‎অর্জিত সম্পদ দেখে বিভ্রান্ত হবেন না। মায়ের অশ্রুপাত ‎এবং পিতার ‎দীর্ঘশ্বাসের খবর কি আপনার কাছে পৌঁছে? আপনি কি জানেন, কয়জন ‎‎বাঙালি ‎তরুণ বলৎকারের কারণে জেলে আছে? পত্র-পত্রিকার খবর, এ ‎সকল ‎অপরাধীর মাঝে ‎মধ্যবয়সী ‎লোকও আছে। আপনি কি জানেন, ‎আমাদের কয়জন তরুণ ‎‎নিজের স্ত্রীকে ধর্ষণের দায়ে জেল খাটছে? ‎‎কয়জন নিজ ‎স্ত্রীকে বা নিজের সন্তানকে ‎নির্যাতনের দায়ে জেল খাটছে? ‎এ ‎সকল অভিযোগ মাথায় নিয়ে কয়জন পুরুষ ‎নিজের ‎বাড়ি ছেড়ে বন্ধু ‎বা ‎আত্মীয়-স্বজনের বাড়িতে গিয়ে থাকছে?‎ এ সকল খবর তো ‎আপনার ‎কানে যায় না। গেলেও আপনি গা করেন না। আপনি তো শুধু সে খবরই ‎‎পাঠ করেন যেখানে আপনার ছবি বা নাম ছাপা হয়।‎